Det danske forsvarer i pinlig stand. Årtiers nedskæringer i forsvarsbudgettet har ført til, at vores materiel er håbløst forældet og ville gøre sig bedre på museum end på en slagmark. Et politisk flertal har bundet forsvaret økonomisk på hænder og fødder med indkøbet af F-35-kampflyene, som efter alt at dømme er massivt underfinansieret.

Situationens alvor burde få alle alarmklokker i Kongeriget til at ringe.

De øvrige europæiske lande klarer det desværre ikke meget bedre. Kun fire lande overholder Nato’s målsætning om at bruge 2 procent af bnp på forsvaret, og den ellers lovpriste franske præsident Macron vil ligefrem spare yderligere på landets militær.